text: [{"text_idx": "#000004", "text": "Sabar itu indah, kesabaran itu membuatkan rumah tangga aman bahagia. Namun adakalanya terselit perselisihan faham. Itu lumrah dalam rumah tangga, sedangkan lidah lagi tergigit apatah lagi suami isteri."}, {"text_idx": "#000007", "text": "\u2018Hei kenapalah aku kahwin dengan dia niiii...\u2019 getus hati yang panas, tapi mampu terdetik sekejap sahajalah sebab takutkan dosa kufur nikmat."}, {"text_idx": "#000010", "text": "Sebab itu ramai orang \u2018alim menegah kita untuk meluahkan perasaan, bercerita kisah rumahtangga, buka aib pasangan/bekas pasangan SEMASA SEDANG EMOSI di media sosial atau bercerita kepada orang luar yang tidak faqqih, kerana bimbang reputasi rumahtangga kita, pasangan kita, hatta diri sendiri jadi bualan dan fitnah kepada orang."}, {"text_idx": "#000012", "text": "Contohnya kalau suami ada masalah dengan isteri, dia balik cerita keburukan isteri pada mak dia, walhal selepas dia pulang semula ke rumah, dia berbaik dengan isteri, tetapi di mata dan hati mertua, sudah meluat dengan menantu perempuannya tadi."}, {"text_idx": "#000014", "text": "Bila mana pasangan kita buat silap, anak kita buat silap, atau mereka lukakan hati kita. Hal pertama yang kita kena buat ialah, SOLAT TAUBAT. Sebab ada kemungkinan ada \u2018bahagian\u2019 silap dan salah kita pada kesilapan mereka itu."}, {"text_idx": "#000017", "text": "Jangan bongkak seolah kita takkan diuji. Boleh jadi kita cuma belum diuji dan juga bakal diuji selepas ini. Cukup penyataan ini sebagai peringatan."}, {"text_idx": "#000018", "text": "Pasangan, anak-anak bukanlah hak mutlak kita. Mereka adalah milik Allah selamanya."}]